Un nou model pentru cărțile de identitate ale autovehiculelor. În noile cărți de identitate ale autovehiculelor nu va mai fi menționat numele proprietarilor anteriori și nici al celui curent. Conținutul acestora a fost stabilit într-un ordin al ministrului Transporturilor, publicat recent în Monitorul Oficial. Potrivit acestuia, vechile cărți de identitate își vor păstra valabilitatea.
Ordinul ministrului Transporturilor nr. 211/28/391/2024, pentru modificarea Instrucțiunilor privind cartea de identitate a vehiculului, aprobate prin Ordinul ministrului transporturilor, al ministrului afacerilor interne și al ministrului finanțelor publice nr. 26/36/542/2016, a fost publicat pe 13 martie în Monitorul Oficial.
Potrivit documentului, la eliberarea cărților de identitate, Registrul Auto Român (RAR) va completa aceste înscrisuri numai cu datele de identificare și caracteristicele vehiculelor, iar numele proprietarilor nu va mai fi trecut în CIV. De asemenea, rubrica <Mențiuni> poate conține referiri cu privire la anumite particularități specifice ale vehiculului, de ordin tehnic sau administrativ.
Măsurile au fost luate după ce anul trecut, Ordonanța de urgență a Guvernului nr. 38/2023 a adus modificări și completări unor acte normative, pentru a facilita furnizarea serviciilor publice electronice legate de înmatricularea vehiculelor în România.
Scopul principal a fost acela al digitalizării sistemului de înmatriculare a vehiculelor rutiere. Printre aceste modificări s-a numărat eliminarea obligației ca datele despre proprietarii vehiculelor rutiere să fie înscrise de către autoritățile competente care efectuează înmatricularea.
Noile cărți de identitate se eliberează după epuizarea stocului de cărți de identitate a vehiculului existent la data intrării în vigoare a ordinului (13 martie 2024).
Cărțile de identitate a vehiculului eliberate până la data intrării în vigoare a prezentului ordin, precum și cele eliberate până la epuizarea stocului rămân valabile.
Un nou model pentru cărțile de identitate ale autovehiculelor. Cum vor arăta
Potrivit documentului citat, prima pagină a CIV va conține înscrisul <REGISTRUL AUTO ROMÂN>, precum și elementul grafic sigla Registrului Auto Român.
Titlul primei pagini a CIV este <CARTE DE IDENTITATE A VEHICULULUI>, urmat de traducerea acestuia în limba engleză, <Vehicle Identity Card>.
Prima pagină a CIV conține următoarele rubrici privind datele de identificare ale vehiculului:
- D.1. Marcă
- D.2. Tip
- Variantă
- Versiune
- D.3. Denumire comercială
- E. Număr de identificare vehicul
- 1. An fabricație
- J. Categorie de omologare
- 2. Categorie de folosință
- 3. Clasă (numai pentru M2, M3)
- 4. Caroserie
- K. Număr omologare de tip
- 5. Număr național de registru
- Reprezentanță RAR
- Dată eliberare
Prima pagină a CIV conține, de asemenea, în partea de jos, următoarele elemente:
- un cod QR, prin scanarea căruia pot fi obținute în format electronic anumite date despre vehicul, existente în baza de date a Registrului Auto Român, precum și date suplimentare, după caz;
- denumirea C.I.V., reprezentând abrevierea denumirii CARTE DE IDENTITATE A VEHICULULUI;
- un cod de bare, aferent seriei CIV.
A doua și a treia pagină a CIV conțin următoarele rubrici privind caracteristicile tehnice ale vehiculului:
- L. Număr axe
- F.1. Masă maximă tehnic admisibilă, cu excepția motocicletelor (kg)
- 6. Masă maximă tehnic admisibilă a ansamblului de vehicule (kg)
- N.1. Masă maximă tehnic admisibilă a axei 1 (kg)
- N.2. Masă maximă tehnic admisibilă a axei 2 (kg)
- N.3. Masă maximă tehnic admisibilă a axei 3 (kg)
- N.4. Masă maximă tehnic admisibilă a axei 4 (kg)
- N.5. Masă maximă tehnic admisibilă a axei 5 (kg)
- G. Masă în ordine de mers (kg)
- 7. Masă reală (kg)
- O.1. Masă maximă remorcabilă cu dispozitiv de frânare (kg)
- O.2. Masă maximă remorcabilă fără dispozitiv de frânare (kg)
- 8. Masă maximă tehnic admisibilă în punctul de cuplare (kg)
- 9. Lungime (mm)
- 10. Lățime (mm)
- 11. Înălțime (mm)
- 12. Distanță între axe (mm)
- 13. Cod motor
- P.1. Capacitate cilindrică (cm3)
- P.2. Putere (kW)
- P.3. Tip combustibil sau sursă de energie
- P.4. Turație nominală (min-1)
- P.5. Serie motor
- 14. Sistem de propulsie
- 15. Putere motor electric (kW)
- V.9. Normă de poluare
- 16. Cod național de emisii
- R. Culoare vehicul
- S.1. Număr locuri, inclusiv locul conducătorului auto
- S.2. Număr locuri în picioare
- T. Viteză maximă (km/h)
- U.1. Nivel sonor în staționare [dB (A)]
- U.2. Turație motor (min-1)
- U.3 Nivel sonor în mers [dB (A)]
- Q. Raport putere/masă (kW/kg) (numai pentru motociclete)
- V.7. CO2
- 17. Tracțiune
- 18.1. Anvelope/jante axe față
- 18.2. Anvelope/jante axe spate
- 19.1. Suspensie axe față
- 19.2. Suspensie axe spate
- W. Capacitate rezervor (l)
De asemenea, a treia pagină a CIV include, în partea de jos, un text pretipărit cu traducerea în limba engleză a rubricilor din primele trei pagini ale CIV.
A patra pagină a CIV conține rubrica <Mențiuni>.
foto: arhivă
Urmăriți Alba24.ro și pe Google News
Dacă ți-a plăcut articolul: